|  |
| --- |
| **Студијски програм:** **ОАС ИТ** |
| **Предмет:** **ДИПЛОМСКИ РАД** |
| **Статус предмета**: **обавезни** |
| **Број ЕСПБ: 4** |
| **Услов:** **положени сви испити и обављена стручна пракса** |
| **Циљеви:**   * оспособљеност кандидата да самостално ефикасно реши постављен конкретан сложенији проблем у области информационих технологија, * интеграција знања и вештина стечених у склопу положених предмета, * развој способности примене теоријских знања и практичних вештина у будућој професионалној пракси ИТ, * стицање знања о начину, структури и форми писања извештаја након извршених анализа и других активности које су спроведене у оквиру задате теме дипломског рада * упознавање са елементима научно-истраживачког рада |
| **Очекивани исходи:**  Свршени студент:   * уме да интегрише теоријске и емпиријске изворе знања из области информационих технологија * анализира расположиве методологије и процедуре изучавања и бира најсврсисходније за домен датог проблема из струке * систематизује и правилно користи стручну литературу, поштујући ауторска права и стручне и етичке оквире истраживачког рада * самостално саставља конзистентан извештај о својим научним и стручним активностима, систематично документује теоријске и практичне аспекте свог рада у области ИТ |
| **Општи садржај:**  Садржај се дефинише појединачно у складу са темом дипломског рада и референтним статусом и методологијом конкретне области ИТ у оквиру које се реализује.  Студент у договору са ментором припрема дипломски рад у писаној форми према стандардима предвиђеним Правилником о завршном/дипломском испиту Факултета техничких наука и општим стандардима израде самосталног стручног, односно научно-стручног рада.  Садржајно, рад се заснива на теоријској и/или емпиријској анализи одређеног проблема и пише се у општој форми:   1. Уводни део (укључујући: предмет, циљ и подручје примене), 2. Теоријско-методолошки део, 3. Организација истраживања, 4. Резултати и дискусија, 5. Закључна разматрања, 6. Прилози и   Литература.  Студент припрема и брани писани дипломски рад јавно у договору са ментором и у складу са прописаним правилима и поступцима. |
| **Методе извођења:**  Консултације уживо и On-line, менторски рад, индивидуални рад, метода анализе садржаја, документације и литературе из области ИТ референтне за тему, самостални рад на практичним аспектима проблема који решава у лабораторији и/или у реалним условима праксе; самостално писање дипломског рада, обликовање научно-стручног текста, припрема презентације и јавна усмена одбрана рада у монолошкој, а потом у дијалошкој форми. |
| **Оцена (максимални број поена 100)** |